Diari Oficial de la Generalitat Valenciana


Sumari del DOGV 6110, del 25-09-2009 (2009/10060)

Informació pública de l'alternativa tècnica del Programa d'Actuació Integrada de la Unitat d'Execució Única del Pla de Reforma Interior Modificatiu d'Ordenació Estructural Avinguda de Dénia del Pla General d'Ordenació d'Alacant.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6110

Data del DOGV
:   25-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/10993


Data del document
:   17-09-2009

Organisme emissor
:   AIU de la Unitat d'Execució del Pla de Reforma Interior Modificatiu de L'Avinguda de Dénia

Tipus de document
:   Informació Pública

Descriptors 

:   * Dénia
    * pla d'urbanisme

Informació pública de l'alternativa tècnica del Programa d'Actuació Integrada de la Unitat d'Execució Única del Pla de Reforma Interior Modificatiu d'Ordenació Estructural Avinguda de Dénia del Pla General d'Ordenació d'Alacant. [2009/10772]  
Per Acord plenari, de data 25 de febrer de 2009, han sigut aprovades les bases particulars que regiran el concurs per a la selecció d'agent urbanitzador, per gestió indirecta, del Programa d'Actuació Integrada de la Unitat d'Execució Única del Pla de Reforma Interior Modificatiu de l'Ordenació Estructural Avinguda de Dénia del Pla d'Ordenació d'Alacant. L'anunci del concurs va ser remés al Diario Oficial de la Unión Europea el dia 28 d'abril de 2009, en compliment del contingut de l'article 132.2 de la Llei Urbanística Valenciana; les bases han sigut publicades en el Diari Oficial de la Comunitat Valenciana núm. 6007 el dia 6 de maig de 2009 i en el Butlletí Oficial de la Província d'Alacant núm. 67, de data 8 d'abril de 2009. En l'àmbit territorial del municipi d'Alacant s'apliquen les bases generals publicades en el BOP d'Alacant núm. 104, de data 2 de juny de 2008.  
L'Agrupació d'Interés Urbanístic UE Prim Avinguda de Dénia del Pla General Alacant, constituïda per escriptura de data 15 d'abril de 2009, davant del notari d'Alacant, José Luis López Orozco (núm. 570 de protocol), amb domicili a Alacant, plaça de Sant Cristòfol núm. 2-2n, 03328, i CIF núm. G-54419254, ha protocol·litzat els documents de l'alternativa tècnica del programa en la notaria de José Luis López Orozco, amb domicili en General Lacy, 15 1r B, 03159 Alacant. Així mateix, consta un exemplar de la documentació en el Registre de la Gerència Municipal d'Urbanisme de l'Ajuntament d'Alacant, situat a la plaça de Sant Cristòfol, 03482.  
L'alternativa tècnica es compon d'un pla de reforma interior modificatiu de l'ordenació estructural, document de justificació d'integració territorial i de sol·licitud de cèdula d'urbanització, alternativa tècnica de programa, projecte d'urbanització, estudi de trànsit, estudi acústic, estudi d'integració paisatgística i proposta de reparcel·lació voluntària, documents que integren el Programa d'Actuació Integrada de la Unitat d'Execució Única del Pla de Reforma Interior Modificatiu de l'Ordenació Estructural Avinguda de Dénia, així com de la resta de documents que disposa l'article 126 de la Llei 16/2005, Urbanística Valenciana. D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació del present anunci en el DOCV, a l'efecte de la formulació d'al·legacions. Estes al·legacions podran presentar-se indistintament en la notaria esmentada, en horari de 10.00 a 14.00 hores, o bé en l'oficina municipal d'informació al públic de l'Ajuntament d'Alacant en horari administratiu obert al públic.  
Qui tinga interés també podrà consultar esta documentació amb l'equip redactor del programa, el Gabinet de Gestió Urbanística Pérez Segura Associats, telèfon 837 579 525, o en l'adreça electrònica albslat@hrpkgftfhpn.anv, a fi d'aclarir els dubtes que puguen sorgir.  
D'acord amb el que disposa l'article 562 del Reglament d'Ordenació i Gestió Territorial i Urbanística, el programa indicat serà aprovat definitivament, en un termini no superior a dos mesos des de l'obertura de les proposicions juridicoeconòmiques. El transcurs d'este termini habilitarà l'Ajuntament per a declarar el concurs desert.   
I perquè tinga els efectes oportuns, lliure el present edicte.  
Alacant, 17 de setembre de 2009.- El president: Luis Alfonso García Vigal Romero.